Babu ruwan wa]annan mutane masu kunnen }ashi da sauraren wani bahasi ko lalama. Da Ben Ali da Mubarak sun sha alwashin cewa ba za su ta~a sauka daga mulki ba har illa masha Allahu, wai gwamma su yi shahada, to yanzu kuma ga Gaddafi ya na fa]in haka shi ma. Babu shakka, na san akwai ire-iren wa]annan shugabannin da dama a nan Afrika da kuma yankin Gabas ta Tsakiya. To amma mutanen su ba za su sake yarda su na yaudarar su da }aryar cewa su ’yan kishin }asa ne ko kuma masu }in jinin Amurka ba ne. Jama’a sun riga sun }yaro su, ba su bu}atar komai sai sauyi daga mulkin danniya zuwa mulkin dimokira]iyya. Tuni jama’ar }asashen Yemen, Bahrain, da Jodan su ka shiga sahun takwarorin su na Tunisiya; dubban mutane sun fito kan tituna su na zanga-zangar bu}atar sauyin siyasa. Mugun martanin da shugabannin su su ke aika masu, sam, bai karya masu lago ba.
A yanzu dai rikicin }asar Libya wanda duk duniya ta fi sa wa ido saboda muhimmancin sa, ya fara hawa hanyar da rikice-rikicen Tunisiya da Masar su ka hau tun daga watan Janairu. Don haka za mu iya cewa ramin }aryar Gaddafi }urarre ne. Duk da irin cika-bakin da ya ke yi, shi da ]an sa Saiful-Islam, akwai alamun cewa mulki ya soma su~uce masa, tunda ga shi ’yan tawaye sun amshe rabin }asar daga hannun sa. Gwamnatin sa, kamar ta Mubarak, ta ginu ne bisa ru~a~~en kadarkon da iyalan sa da ’yan }abilar sa su ka tallabe. To amma tsawon shekaru 40 da aka yi ana mulkin kama-karya ya sa wannan kadarkon bai da sauran }arko a zamanin yau. Tuni duniya ta sauya, amma su wa]annan masu mulkin danniyar da ke Afrika da yankin Gabas ta Tsakiya sun kasa fahimtar hakan. Ba fa zai yiwu ka ci gaba da mulkar jama’a a tsawon lokaci ba tare da ka take ha}}in ]an’adam ba. Mutane ba za su ci gaba da bu}atar ka ba ko da kuwa ka cimma nasarorin gina }asa kamar yadda Gaddafi ya yi. Za su so su samu sauyi, su ]an sarara.
Majalisar [inkin Duniya, ta hanyar cibiyoyin ta, ta kafa wa Libya }ahon zu}a. Misali, Hukumar Ciyar da {asashe Gaba ta Majalisar [inkin Duniya (UN Development Programme) ta kori ]iyar Gaddafi, wato Aisha al-Gaddafi, daga mu}amin jakadar musamman, ba don komai ba sai saboda ya}ar ’yan zanga-zanga da ake yi a Libya. Shi kan sa sakatare-janar na majalisar, wato Mista Ban Ki-moon, ya fito }arara ya ragargaji Gaddafi saboda yin watsi da ya yi da kiran da ya yi masa na ya daina harbe masu zanga-zanga. Cibiyar Kare Ha}}in [an’adam ta Majalisar [inkin Duniya ta yi taro a birnin Janiba na }asar Siwizalan inda aka fitar da kakkausar suka kan Libya.
Duk a wannan har}allar, munafinci da rashin tsare amana na }asashen Turai da Amurka sun fito fili. Misali, mun san cewa Amurka da Tarayyar Turai sun sha ]aure wa azzaluman shugabanni gindi, musamman a Afrika da Gabas ta Tsakiya, ba don komai ba sai don su na biya masu bu}atun su. Bu}atun sun ha]a da ba su damar sayen man fetur arha, da ba su ha]in kai kan matsalar ’yan ci-rani da ke shigar masu }asa, da tsaro na yankuna, da ya}i da ta’addanci da kuma hana bun}asar addinin Musulunci a fa]in duniya. To amma da zarar sun ci moriyar ganga sai su yada kwauren ta. Da ma Gaddafi ba nasu ba ne, ba kamar Mubarak ba. Da ma su na kallon sa a matsayin ]an taratsi. To sai ga shi kuma ya shiga uku. Don haka kun ga sun samu damar da za su bi duk hanyar da za su bi don su kakka~o shi daga she}ar sa. Saboda haka dai masassarar da ta ci shugaban Tunisiya da na Masar ba za ta bar shi ba; abin da ya ci Doma, ba ya barin Awai. Ko ya so ko ya }i sai mulki ya koma hannun talakawa, wato mulkin dimokira]iyya.
Posted by Bahaushe Mai Ban Haushi! at 14:37